Geoffrey Kipsang Kamworor

| Mitalit | Mitalit | Mitalit |  |
| --- | --- | --- | --- |
|  Geoffrey Kipsang Kamworor |  Geoffrey Kipsang Kamworor |  Geoffrey Kipsang Kamworor |  |
Maa:  Kenia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Peking 2015 | 10 000 metriä |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Kööpenhamina 2014 | henkilökohtainen  kilpailu |  |
|  Kultaa | Cardiff 2016 | henkilökohtainen  kilpailu |  |
|  Kultaa | Cardiff 2016 | joukkuekilpailu |  |
|  Kultaa | Valencia 2018 | henkilökohtainen  kilpailu |  |
|  Hopeaa | Kööpenhamina 2014 | joukkuekilpailu |  |
|  Hopeaa | Valencia 2018 | joukkuekilpailu |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Guiyang 2015 | henkilökohtainen  kilpailu |  |
|  Kultaa | Kampala 2017 | henkilökohtainen  kilpailu |  |
|  Kultaa | Bathurst 2023 | joukkuekilpailu |  |
|  Hopeaa | Guiyang 2015 | joukkuekilpailu |  |
|  Hopeaa | Kampala 2017 | joukkuekilpailu |  |
|  Hopeaa | Aarhus 2019 | joukkuekilpailu |  |
|  Pronssia | Aarhus 2019 | henkilökohtainen  kilpailu |  |
Geoffrey Kipsang Kamworor (s. 22. marraskuuta 1992) on kenialainen kestävyysjuoksija.
Kesällä 2010 Kamworor kilpaili Suomessa edustaen Turun Urheiluliittoa. Hän kilpaili muun muassa Eliittikisasarjassa voittaen 3 000 metrin kilpailun Lappeenrannassa ja sijoittuen Kuortaneella 3 000 metrin kilpailussa toiseksi ja Lapinlahdella 5 000 metrin kilpailussa toiseksi. Maastojuoksun MM-kilpailuissa 2011 Kamworor voitti nuorten sarjassa kultaa sekä henkilökohtaisessa kilpailussa että joukkuekilpailussa Kenian joukkueessa. Kaksi viikkoa maastojuoksun MM-kisojen jälkeen hän voitti Berliinissä puolimaratonkilpailun ajalla 1.00.38.
Vuoden 2012 Rotterdamin maratonilla Kamworor toimi jäniksenä. Hän voitti 5 000 metrin Kenian-mestaruuden 2012. Saman vuoden Berliinin maratonilla hän juoksi ensimmäisen maratoninsa maaliin asti ja sijoittui kilpailussa kolmanneksi ajalla 2.06.12. Helmikuussa 2013 Kamworor voitti puolimaratonin Ra’s al-Khaimassa ajalla 58.54 ja jäi vain kaksi sekuntia Patrick Makaun reittiennätyksestä. Saman vuoden Rotterdamin maratonilla hän sijoittui neljänneksi ajalla 2.09.12. Berliinin maratonilla hän oli kolmas ajalla 2.06.26
Vuonna 2014 Kamworor voitti puolimaratonin maailmanmestaruuden ja joukkuekilpailussa hopeaa. Vuonna 2015 hän voitti maastojuoksun maailmanmestaruuden ja sai joukkuekilpailussa hopeaa. Heinäkuussa hän voitti 5 000 metrin Kenian-mestaruuden. Pekingin MM-kilpailuissa 2015 Kamworor saavutti hopeaa 10 000 metrillä ajalla 27.01,76. Vuoden 2016 puolimaratonin MM-kilpailuissa Kamworor saavutti kultaa sekä henkilökohtaisessa kilpailussa että joukkuekilpailussa. Rio de Janeiron olympialaisissa hän sijoittui 10 000 metrillä 11:nneksi.
Kamworor voitti maastojuoksun maailmanmestaruuden Kampalassa 2017. Joukkuekilpailussa hän sai hopeaa. Lontoon MM-kilpailuissa 2017 hän oli 10 000 metrillä kuudes. Vuoden 2018 puolimaratonin MM-kilpailuissa Kamworor voitti henkilökohtaisessa kilpailussa kultaa ja joukkuekilpailussa hopeaa. Vuoden 2019 maastojuoksun MM-kilpailuissa hän sijoittui henkilökohtaisessa kilpailussa kolmanneksi ja sai joukkuekilpailussa hopeaa.
15. syyskuuta 2019 Kamworor juoksi puolimaratonin maailmanennätyksen 58.01. Marraskuussa 2019 hän voitti New Yorkin maratonin ajalla 2.08.13. Hän sijoittui viidenneksi Eugenen MM-maratonilla 2022. Hän saavutti maastojuoksun MM-kilpailuissa Bathurstissa 2023 kultaa joukkuekilpailussa ja oli henkilökohtaisessa kilpailussa neljäs.